ভারতের_স্বাধীনতা_আন্দোলনে_দারুল_উলুম_দেওবন্দ
জমইয়াতে উলামায়ে ইসলাম প্রতিষ্ঠা ও মুসলিম লীগের স্বার্থ হাসিল
একটি অনাকাঙ্খিত ঘটনার মধ্য দিয়ে দেওবন্দী উলামাদের মধ্যে ফাটলের সূত্রপাত হয় যা পরবতর্ীতে ভাঙ্গনে রূপ নেয়। কেননা, আলিমদেরই একটি দল বিভিন্ন কারণে দারুল উলুম দেওবন্দ থেকে বহিস্কৃত হয়ে লীগ রাজনীতির সাথে যোগ দেন।১৭৭ শায়খুল ইসলাম জেলে বন্দী থাকাকালীন সময়ে দারুল উলুমে তার সমর্থক ছাত্রবৃন্দ সরকারের বিরুদ্ধে মিটিং-মিছিল ও প্রতিবাদ সভা করে। সরকার পূর্ব হতেই আলিম শ্রেণীর ওপর ক্ষিপ্ত ছিল। এই ছুতোয় তারা দারুল উলুমের উপর চাপ প্রয়োগ করে এবং তাদের জবাবদিহি তলব করে। যেহেতু, দারুল উলুম বাহ্যিকভাবে রাজনীতি মুক্ত ছিল একারণে এ ঘটনা তাদের বিব্রতকর পরিস্থিতিতে ফেলে। এ সুযোগে কুতুবখানার দায়িত্বশীল মাওলানা মুহাম্মদ তাহিরের নেতৃত্বে মাদ্রাসার প্রশাসন বিভাগ ও মজলিশে শূরার কিছু প্রভাবশালী নেতৃবৃন্দ শায়খুল ইসলাম ও তার সমর্থক ৮০ জন ছাত্রকে বহিস্কারের সিদ্ধান্ত নেন। শায়খুল ইসলাম জেল হতে দারুল উলুমের মুহতামিম ও ও সদরে মুহতামিমকে চিঠি লিখে এ সিদ্ধান্ত হতে সরে আসার জন্য অনুনয় করেন। পরবতর্ীতে মজলিশে শূরা এ বিষয়ে সভা আহবান করে পরিস্থিতি সম্পর্কে পর্যালোচনা করে দেখতে পায় যে, মূল ব্যাপারটি মুহতামিম ও সদরে মুহতামিমের মধ্যেই আবর্তিত। তারা মুহতামিমের ক্ষমতা বৃদ্ধি করে সদরে মুহতামিম পদটি বিলুপ্ত করার সিদ্ধান্ত নিলে সদরে মুহতামিম মাওলানা শাব্বীর আহমেদ উসমানী, মুফতী মুহাম্মদ শফীসহ আরো কয়েকজন শিক্ষক ক্ষুব্ধ হন এবং ইস্তফা দিয়ে দারুল উলুম ত্যাগ করেন।১৭৮ মাওলানা উসমানী দেওবন্দ থেকে সরে পড়লে লীগ নেতারা তার প্রতি বিশেষভাবে মনযোগী হন। তারা দারুল উলুম থেকে তার পদচ্যুতির জন্য কংগ্রেস ও শায়খুল ইসলামকে দায়ী করেন এবং তাদের বিরুদ্ধে উসকানি দিতে থাকেন। ঘটনার প্রতিকারের জন্য মুসলিম লীগ নেতৃবৃন্দ মাওলানা উসমানীকে সভাপতি করে জমইয়্যাতে উলামায়ে হিন্দের বিপরীতে জমইয়াতে উলামায়ে ইসলাম শিরোনামে লীগ সমর্থক আলিমদের একটি ১৭৬ আসীর আদরবী, প্রাগুক্ত, পৃ. ২৯৭। ১৭৭ ফরীদুল ওয়াহিদী, প্রাগুক্ত, পৃ. ৫৬১। ১৭৮ কাযী মুহাম্মদ যাহিদ, চেরাগেমুহাম্মদ, মুহিউদ্দীন খান (অনু.) (ঢাকা: জামেয়া হুসাইনিয়া আরজাবাদ, ১৯৯৮), পৃ. ৩৫৫-৩৫৬। ২১৬রাজনৈতিক দল গঠনের প্রস্তাব করেন। এসব ঘটনা সংঘটনের সময় শায়খুল ইসলাম জেলখানায় বন্দী ছিলেন। এতদসত্ত্বেও বিপ্লবী আলিমদের যারা জেলের বাইরে ছিলেন তাদের মধ্যে মাওলানা হিফজুর রহমান, মুফতী আতিকুর রহমান, মুফতী কিফায়াতউল্লাহ, মাওলানা আহমাদ সাঈদ প্রমুখ নেতা উসমানীর সাথে সাক্ষাৎ করেন। তারা মাওলানাকে জমইয়াত বিভক্ত না করার পরামর্শ দেন। মাওলানা উসমানী তখন যদিও সাক্ষাতকারী আলিমদেরকে এ কথা বলে আশ্বস্ত করেন যে, তিনি এখন পর্যন্ত লীগ সমর্থক জমইয়াতের নেতৃত্ব গ্রহণে চূড়ান্ত সিদ্ধান্ত নেননি। তবুও তার কাছে লীগ নেতাদের ক্রমাগত আনাগোনা, জোর তদবীর ও বিভিন্ন চমকপ্রদ আশ্বাস প্রদানের কারণে দোদুল্যমানতা অব্যাহত থাকেনি। শায়খুল ইসলাম জেল থেকে বের হওয়ার আগেই আলিমদের নতুন দল জমইয়াতে উলামায়ে ইসলাম গঠিত হয় এবং মাওলানা শাব্বীর আহমদ উসমানী ঐ জমইয়াতের সভাপতি হিসেবে দায়িত্ব গ্রহণ করে লীগের সমর্থনে কাজ করতে শুরু করেন।১৭৯ পুরাতন জমইয়াতের ভাঙন ও নতুন জমইয়াত গঠনের দ্বারা অবচেয়ে বেশি উপকৃত হয় মুসলিম লীগ। কারণ, নির্বাচন উপলক্ষে আলিমদের সমর্থনহীনতার যে সমস্যা লীগের ছিল, জমইয়াতে উলামায়ে ইসলাম গঠিত হওয়ার দ্বারা সে সমস্যার সমাধান হয়ে যায়। পক্ষান্তরে বেশি ক্ষতিগ্রস্ত হন জমইয়াতে উলামায়ে হিন্দের বিপ্লবী আলিমগণ যারা স্বাধীনতা ও আযাদীর জন্য জীবনভর ব্রিটিশ সাম্রাজ্যবাদের বিরুদ্ধে লড়াই করে আসছেন। জিন্নাহর পূর্ব পরিকল্পনা অনুযায়ী ভারত বিভক্তির পর পাকিস্তান ভূ-খÊের শাসনতন্ত্র হবে ধর্মনিরপেক্ষ ও গণতান্ত্রিক। মুসলমানদের হুকুমতে ইলাহীর সাথে পাকিস্তানের কোন সম্পর্ক থাকবে না। হিন্দু মুসলিম নির্বিশেষে প্রত্যেকেই নিজ নিজ এলাকা থেকে প্রতিনিধি নির্বাচিত করে পাঠাবে। আর ঐ প্রতিনিধি দ্বারা আইন পরিষদ ও মন্ত্রী পরিষদ গঠিত হবে। কিন্তু, নির্বাচনের প্রাক্কালে লীগ নেতারা জমইয়াতে উলামায়ে ইসলাম ও ধর্মপ্রাণ সাধারণ মুসলমানদের সমর্থন লাভের জন্য প্রতারণামূলক প্রচারণা চালায়। তারা ঘোষণা দেয় যে, গঠিতব্য পাকিস্তানে ইসলামী হুকুমাত কায়েম হবে খোলাফায়ে রাশেদীনের আদলে। সেখানে মদীনার ইসলামী সরকারের এক নতুন সংস্করণ প্রতিষ্ঠা করা হবে ইত্যাদি বলে ধুম্রজালের সৃষ্টি করে। ফলে, বহু উলামা মাশায়েখ, শিক্ষাবিদ, ছাত্রজনতা এ জালে আবদ্ধ হন। ধর্মীয় আবেগের আতিশয্য তাদেরকে লীগ নেতাদের বক্তব্য গভীরভাবে তলিয়ে দেখার সুযোগ দেয়নি।